75. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 329 της 19/29 Ιουλ. 1991 (ΦΕΚ Α΄ 118) Μετονομασία του Τμήματος Κοινωνικής Ανθρωπολογίας, Γεωγραφίας και Πολιτικής του Πάντειου Πανεπιστημίου Κοινωνικών και Πολιτικών Επιστημών και καθορισμός κατευθύνσεων του ενιαίου πτυχίου του τμήματος αυτού. Έχοντας υπόψη : 1.Τις διατάξεις: α)του άρθρ. 6 παρ. 2 και 6 του Νόμ. 1268/1982 «Για τη δομή και λειτουργία των Ανωτάτων Εκπαιδευτικών Ιδρυμάτων» (Α΄ 87) όπως συμπληρώθηκαν οι παράγραφοι αυτοί με το άρθρ. 48 παρ. 1α κ.ε. του Νόμ. 1404/1983 «Δομή και λειτουργία των Τεχνολογικών Εκπαιδευτικών Ιδρυμάτων» (Α΄ 173), β) του άρθρ.70 παρ. 12 του Νόμ. 1566/1985 «Δομή και λειτουργία της Πρωτοβάθμιας και Δευτεροβάθμιας Εκπαίδευσης  και άλλες διατάξεις» (Α΄ 167) και γ)της αριθ. Η/2871/1990 κοινής απόφασης του Πρωθυπουργού και του Υπουργού Εθνικής Παιδείας και  Θρησκευμάτων «Ανάθεση αρμοδιοτήτων στους Υφυπουργούς Βασίλειο Μπεκίρη και Καλλιόπη (Κέλλυ) Μπουρδάρα» (Β΄ 296). 2.Τη γνώμη της Γενικής Συνέλευσης του Τμήματος Κοινωνικής Ανθρωπολογίας, Γεωγραφίας και Πολιτικής (συνεδρίαση: 8.11.1990) και της Συγκλήτου (συνεδρίαση : 29.11.1990) του Παντείου Πανεπιστημίου Κοινωνικών και Πολιτικών Επιστημών. 3.Τα έγγραφα του Υπουργείου Εθνικής Παιδείας και Θρησκευμάτων Β1/823/4.12.1990 και Β1/842/14.12.1990 με τα οποία ζητήθηκε να διατυπώσει τη γνώμη του το Συμβούλιο της Ανωτάτης Παιδείας και ότι έχει παρέλθει άπρακτη η προθεσμία που ορίζουν οι διατάξεις του άρθρ. 50 παρ. 3 του Νόμ. 1268/1982 χωρίς να έχει διατυπώσει τη γνώμη του. 4.Την 330/1991 γνωμοδότηση του Συμβουλίου της Επικρατείας, με πρόταση του Υπουργικού Συμβουλίου, αποφασίζουμε: Μετονομασία Τμήματος Άρθρ.1.-Το Τμήμα Κοινωνικής Ανθρωπολογίας, Γεωγραφίας και Πολιτικής του Παντείου Πανεπιστημίου Κοινωνικών και Πολιτικών Επιστημών, που ιδρύθηκε με το άρθρ. 13 παρ. 1 του Π.Δ. 377/1989 (Α΄ 166) μετονομάζεται σε «Τμήμα Κοινωνικής Πολιτικής και Κοινωνικής Ανθρωπολογίας» χωρίς καμιά μεταβολή στο γνωστικό αντικείμενο της Επιστήμης που καλλιεργεί το Τμήμα. Καθορισμός Κατευθύνσεων Άρθρ.2.-1.Το ενιαίο πτυχίο διαχωρίζεται σε 2 κατευθύνσεις: α)Κατεύθυνση Κοινωνικής Πολιτικής και β)Κατεύθυνση Κοινωνικής Ανθρωπολογίας. 2.Το πρόγραμμα σπουδών εκάστης κατευθύνσεως, καθώς και η προθεσμία εντός της οποίας δέον να γίνεται η δήλωση προτιμήσεως των φοιτητών, ορίζονται με απόφαση της γενικής συνελεύσεως του τμήματος. Σε περίπτωση που ο φοιτητής δεν υποβάλλει δήλωση προτίμησης αποφασίζει η γενική συνέλευση για την κατεύθυνση που θα ακολουθήσει. 3.Τα μαθήματα κάθε κατεύθυνσης και το εξάμηνο έναρξής τους ορίζονται με το πρόγραμμα σπουδών. (Αντί για τη σελ. 712,219(β) Σελ. 712,219(γ) Τεύχος 1375 Σελ. 21 503 Πάντειο Πανεπιστήμιο Κοινωνικών και Πολιτικών Επιστημών 31.Θ.γ.71-75 